## Rješenje kojim se trgovačkom društvu Banka Splitsko-dalmatinska d.d. Split, Matice hrvatske 1 odobrava Prospekt o izdavanju 48.000 redovnih dionica na ime, privatnom ponudom, ukupne vrijednosti 4.800.000,00 kuna, pojedinačne nominalne vrijednosti 100,00 kuna po dionici

### NN 119/2006 (6.11.2006.), Rješenje kojim se trgovačkom društvu Banka Splitsko-dalmatinska d.d. Split, Matice hrvatske 1 odobrava Prospekt o izdavanju 48.000 redovnih dionica na ime, privatnom ponudom, ukupne vrijednosti 4.800.000,00 kuna, pojedinačne nominalne vrijednosti 100,00 kuna po dionici

# HRVATSKA AGENCIJA ZA NADZOR FINANCIJSKIH USLUGA

**2664**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05), članka 22. stavka 4. Zakona o tržištu vrijednosnih papira
(»Narodne novine« broj 84/02; u daljnjem tekstu: Zakon) a temeljem zahtjeva
trgovačkog društva BANKA SPLITSKO-DALMATINSKA d.d., Split, Matice hrvatske 1 za
odobrenjem prospekta o izdavanju dionica privatnom ponudom, Uprava Hrvatske
agencije za nadzor financijskih usluga, na sjednici održanoj 26. listopada 2006.
godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu BANKA SPLITSKO-DALMATINSKA d.d., Split, Matice hrvatske 1,
odobrava se prospekt o izdavanju 48.000redovnih dionica na ime, privatnom
ponudom, ukupne vri­jed­nosti 4.800.000,00 kuna, pojedinačne nominalne
vrijednosti 100,00 kuna po dionici.
2. Ovo rješenje objavit će se u »Narodnim novinama«.

```
Obrazloženje
```

Trgovačko društvo BANKA SPLITSKO-DALMATINSKA d.d., Split, Matice hrvatske 1, (u
daljnjem tekstu: Društvo) podnijelo je Hrvatskoj agenciji za nadzor financijskih
usluga 27. srpnja 2006. godine zahtjev za odobrenje prospekta o izdavanju
dionica privatnom ponudom, a 8. rujna te 20. listopada 2006. godine njegovu
izmjenu i dopunu te priloge sukladno Zakonu i Pravilniku o sadržaju zahtjeva i
prilozima za odobrenje prospekta i skraćenom prospektu (»Narodne novine« broj
118/03; u daljnjem tekstu: Pravilnik).
U provedenom postupku po zahtjevu utvrđeno je da je 23. lipnja 2006. godine,
Glavna skupština Društva donijela Odluku o povećanju temeljnog kapitala Banke
ulozima u novcu i izdavanju redovnih dionica privatnom ponudom uz isključenje
prava javnosti.
Sukladno navedenoj Odluci Glavne skupštine Društva, temeljni kapital društva
povećati će sa nominalnog iznosa od 42.362.000,00 kuna za nominalni iznos od
4.800.000,00 kuna na ukupni nominalni iznos od 47.162.000,00 kuna, i to
izdavanjem 48.000 novih redovnih dionica na ime, svaka u nominalnoj vrijednosti
od po 100,00 kn i ukupne nominalne vrijednosti 4.800.000,00 kn. Nove dionice
ulagatelji uplaćuju u iznosu od 125,00 kuna za jednu dionicu.
Istom Odlukom postojećim dioničarima Društva u cijelosti je isključeno pravo
prvenstva upisa dionica prilikom ovog povećanja temeljnog kapitala.
Rok za upis i uplatu dionica predmetnog izdanja je 15 dana od dana konačnosti
ovoga Rješenja, a predmetno izdanje dionica smatrat će se uspješnim ukoliko u
navedenom roku bude upisano i uplaćeno 100 % izdanja dionica.
Nadalje je utvrđeno da je Društvo uplatilo naknadu i administrativnu pristojbu
sukladno Pravilniku o vrsti i visini naknada i administrativnih pristojba
Hrvatske agencije za nadzor financijskih usluga (»Narodne novine« broj 45/06).
Ocjenjujući gore navedeno činjenično stanje, Agencija utvrđuje da su uz zahtjev
za odobrenje prospekta o izdavanju dionica Društva privatnom ponudom, od 27.
srpnja 2006. godine, priloženi svi prilozi propisani Zakonom i Pravilnikom te da
podneseni prospekt sadrži sve podatke u skladu s odredbom članka 21. Zakona.
Kako su ispunjeni uvjeti za odobrenje podnesenog prospekta, sukladno odredbi
članka 22. stavka 4. Zakona, valjalo je riješiti kao u izreci.
Sukladno odredbama članka 8. stavka 3. Zakona o Hrvatskoj agenciji za nadzor
financijskih usluga (»Narodne novine« broj 140/05),ovo rješenje objavljuje se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/24
Urbroj: 326-111/06-10
Zagreb, 26. listopada 2006.

Predsjednik Uprave
**Ante Samodol**, v. r.

Rješenje, NN 119/2006-2664
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)